Abasuubuzi abakolera mu Katale akasangibwa ku nkulungo y’e Busega mu gombolola ye Lubaga bakeeredde mu nnyiike, bwebasanze ng’emidaala n’obuyumba bwonna mwebabadde bakokera nga bumenyeddwawo.
Abasuubuzi bakukulumidde police obutasooka kubalabula, nga bagamba nti basanze ebintu byabwe byonna nebyonoonebwa.
Emidaala egimenyeddwa kuliko egibadde gyateekebwa ddala okumpi n’e kkubo, saako n’obuyumba obuliraanye ekizimbe ky’akatale akapya ekyazimbibwa government.
Abasuubuzi abamu bagamba nti ekikolwa ekyo kigendereddwamu kubayingiza mu katale akapya ku mpaka, kebagamba nti tebalina busobozi bukakoleramu.
Bagamba nti ‘capital’ ali wakati wa shs emitwalo 50,00 ne 100,000/= tabasobozesa kupangisa midaala mu kizimbe ky’akatale akapya.
Obudde buzze kubunabwo police bwebadde eriko abamu ku bagambibwa okuba abakulembeze nti babadde bakuma omuliro mu basuubuzi bekalakaase.
Mu kiseera kino police ekyalawuna ekitundu ekyo embeera okusigala nga nzikakkamu.
Bisakiddwa: Lukenge Sharif
lug_Latn lug_Latn lug_Latn lug_Latn lug_Latn lug_Latn lug_Latn zsm_Latn